《郁林观三言诗刻》
宋代·祖无择

犯惊涛，航溟渤。
披宿莽，屐崛{山勿}。
愒磐石，解簪韨。
挹飞泉，醒心骨。
挥高论，谢俗物。
思古人，忽终日。
足饮酣，清思逸。
即绝壁，试奇笔。
千万言，苍藓没。
后有人，为吾拂。

作者简介：（ 1011—1084）蔡州上蔡人，初名焕斗，字择之。少学古文于穆修，又从孙明复受经学。仁宗宝元元年进士。出知袁州，首建学官，置生徒，学校始盛。英宗朝同修起居注、知制诰，加龙图阁直学士、权知开封府。神宗即位，入知通进、银台司。王安石执政，讽求其罪，谪忠正军节度副使。元丰中主管西京御史台，移知信阳军。工诗文。有《龙学文集》。